Paris MoU liikmesriikide kontrollide tulemusena  koostatakse igal aastal must-hall-valge nimekiri, mille aluseks on kinnipeetud laevade suhe kontrollitud laevade üldarvu kolme viimase aasta statistika alusel iga lipuriigi kohta eraldi. Mustas nimekirjas on lipuriigid, kelle laevu kõige sagedamini välissadamates kinni peetakse; valges need riigid, kelle lipu all sõitvate laevade kinnipidamiste protsent on kõige väiksem. Kuni 1998. aastani oli Eesti Paris MOU mustas nimekirjas, alates 1999. aastast pikki aastaid aga hallis nimekirjas.